
Pompejska Djevica Ruzarija. 
NAUK. 


U staro doba dizao se je kod Napulja u Italiji poganski 
grad Pompej. Godine 79. prije Isusa poduši Pompej oganj, 
koji je sukao s vulkana Vezuvija, te ga preobrati u pustu 
dolinu. Po ovoj dolini u posljednje vrijeme bilo je raspršano 
oko tri tisuće duša, koje ni prve početke da su znale o 
vjerskim istinama. Godine 1873. tu  prispje jedan 
Dominikanac sa nekoliko pobožnih svjetovnjaka Trećoredaca 
pripadajućih istome Redu, koji, videć toli zapušteno ovo polje 
Gospodinovo, stali ga srčano obrađivati. U malenu, spljesivu i 
srušujuću se Crkvicu sakupljali su taj narod i često su molili 
sveti Ruzarij, za koji ni znao nije. Pošto su se bogoljubnici 
danomice uzmnažali, oćuti se potreba prostranije Crkve, te 
Listopada godine 1875. ustroji se odbor za građenje nove 
Crkve na čast Kraljice presvetoga Ruzarija, uz prinos jednog 
samog mjesečnog novčića. U to spomenuti Dominikanac 
darova sliku Kraljice presvetoga Ruzarija, koju smjestiše u 
rečenu Crkvicu, i tu je puk svake večeri častio svoju nebesku 
Majku milom joj molitvom svetog Ruzarija. Otkad se proglasi 


namjera odbora za podignuće nove Crkve, ona divna Slika 

posta čudotvorna; Marija stade namah dijeliti nebeske darove 
i vanredne milosti svim onim, koji su je zazivljali i u pomoć 
vapili pod imenom Pompojske Djevice Ruzarija i tako se 
milodari uzmnažali, da se prvi kamen nove Crkve postavi 
dne 8. svibnja 1876. i za same četiri godine sakupi se do 
30.000 forinta, i to samo mjesečnim prinosima od jednog 
novčića. 

Osim spomenutog veličanstvenog Templa, kršćanska 
ljubav uz Marijin blagoslov, sagradi Školu za djecu, Sirotište, 
Radionicu i td. Do godine 1876. Pompejska Dolina bila je 
gola pustoš, te rijetko da si putnika viđao. A sada, kako 
Marija uze pod svoje okrilje rečenu Dolinu, otkud širom 
svijeta dijeli nebeske milosti, tude je od jutra do mraka 
hodočasnika svake narodnosti, svakog staleža i koljena, da 
zahvale premogućoj  Pompejskoj = Djevici  Ruzarija na 
primljenim milostima, da je za blagoslov mole i za duhovno i 
tjelesno zdravlje; da se dive velebnom Templu, ćudu 
kršćanske ljubavi. 

Nebrojena čudesa, časovita, ozdravljenja, obraćenja 
krivovjeraca i okorjelih grješnika, očita prikazanja i svakojake 
druge milosti, koje je Marija punim rukama dijelila, a i 
danomice dijeli onim, koji je u pomoć vapiju pod slavnim 


imenom Pompejske Djevice Ruzarija, jasno dokazuje koliko 

joj se mili ovo ime. A to je svojim istim presvetim ustima 
potvrdila dne 28. srpnja 1887. kad se u Lacedoniji očevidno 
prikaže umirućoj Antici Balestrieri. — Za Anticu bila su 
pripravna i mrtvačka nosila, ipak ona je vazda uhvala u 
Pompejsku Djevicu Ruzarija, i molila je za svoje zdravlje. I ne 
samo da je Marija uslišala, već joj se i prikaže, pa joj i 
ljubezno reče: 

Antice, hoćeš li doći u Pompej? 

Gospe moja, odgovori, kako ćeš da dođem, kad sam 
sgrčena, te se ni obrnuti ne mogu? — A blažena Djevica: 

Digni se, zdrava si. 

Kako sam zdrava, kad ne mogu ni da se krenem? 

Tada majka Božja, položi svoju prebijelu desnu ruku na 
prsi djevojke, a lijevu joj stavi na boke, gdje su joj rane bile, i 
milostivo ona ista podigne nemoćnicu, da sjede na postelju i 
reče joj: 

Eto si zdrava. 

Gospe moja, ja bi radije umrla, kad bi imala ostati 
sgrčena. 

Ne, ne ćeš umrijeti. Treba da živiš; da po svoj Lacedoniji 
pripovijedaš moja veličanstva. 


Pa nastavi: 


28: 


Sutra se digni i pođi u Crkvu: ispovjedi se i pričesti, pa 
dođi u Pompej, da me pohodiš. 

Prije nego uljezeš u moje Svetište, svuci obuću i na 
koljena dođi do moga oltara. 

Budeš li htjela, kojumudrago milost, sveđer se meni 
utjeci, jer sam sveđer tvoja Majka. 

Po Marijinoj zapovijedi djevojka se sutra ustade potpuno 
zdrava i učini sve što joj je naređeno bilo. — Ovo preveliko 
čudo Marijine dobrote i milosrđa očituje nam njezine 
namjere i želje, da se barem srcem i dušom prostremo pred 
njezinim oltarom, pred njezinom čudotvornom Prilikom u 
Pompeju: bodri nas i sokoli, da ju molimo i častimo, da ju 
pouzdano u pomoć  vapijemo pod krasnim imenom 
Pompejske Djevice Ruzarija, i da će nas vazda uslišati. 

A Marija milostivo i usliša svakoga, koji je, ma bilo na 
koji način časti, ali joj je Ruzarij sveđer bio najmilija molitva. 
Bogoljupstvo u kojem se ona najviše naslađuje i kojo je sad 
mah preuzelo, to je bogoljupstvo tako zvano Petnaest Subota 
na čast Kraljice presvetog Ruzarija. Nebrojeni su gradovi, sela 
i obitelji po čitavoj Europi, pa i u dalekoj Americi, koji su 
prigrlili živom vjerom i pokornim srcem ovu pobožnost, 
osobito u teškoj potrebi, ili u nesreći, da ih Marija pomiluje i 


utješi. 

Svi, koji ovo bogoljupstvo obavljaju, misle na Pompejsku 
Dolinu; dušom su srcem prostrti pred onom čudotvornom 
Slikom Djevice Ruzarija. Iz zabitnih sela i velebnih gradova; 
iz srca proste seljačice i blagorodne gospođe, duboki uzdah, 
vruća suza, goruća molitva danas je upravljena Blaženoj 
Pompejskoj Djevici, kod Boga svemogućoj Kraljici presvetog 
Ruzarija. Da je slavnoj Bogorodici premila i preugodna 
bogoljubnost Petnaest Subota, sama je dokazala u Manduriji 
nemoćnoj djevojci Anđeli Massafra. Ona je iskrenula na 
njezinu postelju s dragocjenjena suda petnaest cvijetova 
poput liljana, a na svakome su bile napisane ove dvije riječi: 
Petnaest Subota. A to nam danomice svjedoči čudnovatim 
milostima, koje dijeli blaženim dušama, koje ju časte 
bogoljupstvom Petnaest Subota. Ne može a da ti od milinja i 
živo harnosti napram milostivoj Majci Božjoj suza zahvalnica 
ne proteče, čitajuć koliko tužnih srca ona tješi i veseli, koliko 
teških nemoćnika  časovito ozdravlja, koliko  stradajućih, 
prosutih obitelji podiže, koliko otvrdnutih grješnika obraća! 

A što je pobudilo milijune duša na goruće bogoljupstvo 
napram Djevici Ruzarija, i to pod slavnim i otajstvenim 
imenom Pompeja? Papina riječ. 

Glasoviti Lav XIII. svemu je svijetu Ruzarij pokazao i 


ustvrdio, da je Ruzarij nepredobitno branište za kršćanstvo, 

jedini lijek današnjim ranama ljudskoga društva i sredstvo 
spasa cijelome svijetu. Po Ruzariju svaka će duša Mariju na 
milosrđe sklonuti i njezinim utočištem svaku će milost 
dostignuti. — Da, Papa nije Pompej spomenuo; nije 
pravovjerne u onu Dolinu poslao, no ovo je živa istina. 
Marija je nadahnula Namjesnika svoga Sina, da proglasi 
Ruzarij znakom milosrđa i velikih milosti. Ona je u 
Pompejskoj Dolini, čudnovatim načinom podigla sebi sjajno 
prijestolje, gdje je pritegla pozornost, srca i uzdahe čitava 
svijeta. I da pokaže narodima zemlje, koliko joj je do njihova 
spasa, svakoga ljubezno zove pod zastavom svoga Ruzarija, 
obasipljuć nebeskim darovima i vrhunaravnim milostima 
pobožnike, koji obavljaju bogoljupstvo Petnaest Subota. 
Hrvatskome narodu, u opće nije odveć poznata ova 
divna bogoljubnost, a malo također i znamenita čudesa, 
nebrojene i svakojake milosti, koje Majka svakog milosrđa, 
punim rukama danomice dijeli onim, koji ju Krunicom slave. 
No sve ovo dosta je poznato u našoj Dalmaciji. Ima gradova i 
sela, gdje se je obavljalo, a i sad se obavlja bogoljupstvo 
Petnaest Subota. — Ima duša, koje su ovom bogoljubnošću 
isprosile željne milosti, i neprestano zahvaljuju i uzveličaju 


prekrasnu i preblagu Pompejsku Djevicu. 


sne 


M. p. Otac Jerko Vlahović Reda svetog Dominika preveo 
je na naš jezik krasnu knjižicu Petnaest Subota Bartola Longa. 
Obavljaj i ti, ili svjetuj druge, da obavljaju pobožnost Petnaest 
Subota (ili Petnaest Nedjelja), a Gospa Pompejske Doline 


uvijek će te uslišati. 


Bra 


Molitva Kraljici Presvetog Ruzarija u Pompeju 
koju možeš govoriti kadgod pohadaš Njezinu sliku. 


O Djevo izabrana između sviju djevojčica Adamova 
plemena; o Ružo ljubavi iz nebeskih perivoja presađena u ovu 
narodnu zemlju izagnanja, da okrijepiš svojom mirisavošću 
tužne putnike, koji iđu dolinom suza! O prava Kraljice 
vječnih cvijeća; o Majko Boga dostojna, koja si se udostojala, 
naših dana, staviti Prijestolje milosti i milosrđa, na pusto 
Pompejsko zemljište da pozoveš na život milosti one, koji su 
po grijehu umrli. Ja Se tebi utječem i zaklinjem te, da me ne 
odbaciš od tvojih presvetih nogu, pošto te sva Crkva 
pravovjernika zove i navješta Majkom milosrđa. Ti si ona, 
koja si sveđer uslišana, jer si Bogu toli mila i draga. Tvoja 
dobrostiva ljubeznost, o Gospođo, nije nikad prezirala ni 
najstrašnijeg grješnika, koji se je tebi utjecao. Zar te sveta 
Crkva krivo ili uzalud nazivlje Odvjetnicom i Utočištem 
grješnika? Bili teški i mnogobrojni moji grijesi, budi mi ipak 
milostiva; ti si Odvjetnica i Posrednica mira, jedino Uhvanje i 
Utočište grješnika. Neka vijekom Božja Majka, — koja je 
Isusa, izvora, milosrđa porodila na korist svega svijeta — ne 
zaniječe svoje milosrđe nijednom bijedniku, koji joj se 


preporučuje! 

Tvoj je posao, o Marijo, miriti Boga s ljudima; nek te 
dakle tvoja velika dobrota potakne, da me pomožeš; dobrota, 
koja je neizmjerno veća od svih mojih grijeha. 

O Marijo, o Kraljice svetog Ruzarija, koja se pokazuješ 
Zvijezdom Uhvanja u Pompejskoj dolini, smiluj mi se! Ja ću 
svaki dan doći pred tvoje noge i u pomoć te vapiti; a ti, sa 
tvog novog Pompejskog Prijestolja gledaj me milostivo, usliši 
me i blagoslovi. Amen. 


Zdravo Kraljice. 


Tko ovo izmoli pred slikom Blažene Djevice Pompeja, u 
kojojmudrago crkvi ili javnoj kapeli, dobiva jednom na dan 300 dana 
Proštenja; a Proštenje Potpuno na Svetkovinu Ruzarija - prve Nedjelje 
Listopada - i na 8. Svibnja. — Lav XIII. Otpis 21. Lipnja 1890. 


zd: 


DEVETNICA 
Presvetoj Djevici Ruzarija u Pompeju 


da isprosiš milosti u najvećim nevoljama. 


Stavi čudotvornu Sliku na pristojno mjesto, i po mogućnosti užeži dvije 


svijeće, u znak vjere, koja gori u srcu vjernika. Pak počni. 


V. Bože, na pomoć moju nastoj. 
R. Gospodine, da me pomožeš poteci. 
Slava Ocu. 


1. O čudnovata Djevice i Kraljice svetog Ruzarija, ti, u 
ova vremena, kad vjera slabi a opačina vlada, htjela si da 
podigneš svoje prijestolje Kraljice i Majke na staroj 
Pompejskoj zemlji, na prebivalištu mrtvih pogana. I s onog 
mjesta, gdje su se klanjali idolima i hudobama, ti danas kao 
Majka božanskih milosti, svukuda dijeliš blago nebeskih 
milosrđa. Deh! s toga prijestolja, gdje milostivo kraljuješ, i na 
me, Marijo, obrati svoje milosrdne oči, i smiluj mi se, jer u 
velike potrebujem tvoje pomoći. I meni se pokaži, kao što si 
se i mnogim drugim pokazala, pravom majkom milosrđa: 


Monstra te esse Matrem, dok te ja sa svim srcem nazivljem i 


BM 


pozdravljam svojom  Cesaricom i Kraljicom  presvetoga 
Ruzarija. 


Zdravo Kraljice. 


II. Prostrta pred tvojim prijestoljem, o velika i slavna 
Gospođo, klanja ti se moja duša sred tuga i boli, koje ju 
nemilo pretiskuju. U ovim Žalostima i nevoljama, u kojima 
se nalazim, svoje oči pouzdano k tebi dižem, koja si se 
udostojala odabrati svojim prebivalištem zemljište ubogih i 
zapuštenih težaka. 1 odanle naprama gradu i kazalištu 
poganskih zabava, gdje kraljuje muk i rasap, ti, kao Kraljica 
Slavodobića, podigla si svoj mogući glas, da pozoveš sa svih 
strana Italije i katoličkog svijeta tvoje bogoljubne sinove, da ti 
sagrade Tempao. Deh! gani se jednom na milosrđe prama 
mojoj duši, koja potištena, u glibu leži. Smiluj mi se, Gospe, 
smiluj mi se, jer sam pun nevolja i prezira. Ti koja si 
poraziteljica hudoba, brani me od svih neprijatelja, koji me 
opsjedaju. Ti, koja si Pomoćnica Kršćanska, izbavi me od svih 
nevolja, u kojima se žalosno nalazim. Ti, koja si život naš, 
svladaj smrt, koja prijeti mojoj duši u ovim pogibeljima, 
kojima je izložena. Povrati mi mir, pokoj, ljubav i zdravlje. 
Tako budi. 

Zdravo Kraljice. 

II. Ah! kad čujem kako si mnoge nadarila jedino s toga, 
što su se pouzdano k tebi utekli, to me sve veće sokoli, da te 
u pomoć zovem. Ti si jurve obećala svetom Dominiku, tko 
želi milosti, da će ih tvojim Ruzarijem dostignuti; a ja tvojim 
Ruzarijem u ruci, pozivljem te, Majko, na izvršivanje tvojih 
materinskih obećanja. Dapače ti ista, ove naše dobi, tvoriš 
neprestanih čudesa, da potakneš svoje sinove, da ti sagrade 
Crkvu u Pompeju. Ti dakle hoćeš, da otareš naše suze, da 
oblakšaš tuge naše. A ja, sa srcem na ustima, zovem Te, i 
vapijem živom vjerom: Majko moja! Majko draga! Majko 
lijepa! Majko preslatka, pomozi me! Majko i Kraljice svetog 
Ruzarija, ne kasni pružiti mi svoju moguću desnicu i spasiti 
me, jer ako zakasniš, ja bih kako vidiš, stavno poginuo. 


Zdravo Kraljice. 


IV. A komu bi se mogao utjeći, ako ne tebi, koja si 
Utjeha nevoljnih. Okrjepa zapuštenih, Radost tužnih? Oh, ja 
ti ispovijedam, nevoljna je duša moja, naprćena strašnim 
grijesima; dostojna, da u paklu gori, a ne da milosti primi! 
No, zar nijesi ti Nada onih, koji uhvanja ne imadu, velika 
Posrednica između čovjeka i Boga, moguća naša Odvjetnica 
pred prijestoljem Previsokoga, Utočište grješnika? Ah samo 


da ti za me rečeš jednu ciglu riječ svomu Sinu, on će te 

poslušati! Pitaj ga dakle, o Majko, milost, koja mi je toliko 
potrebna (pitaj milost koju želiš) Ti sama možeš mi ju 
dostignuti, ti, koja si jedino moje uhvanje, moja radost, moja 
slatkost, moj život. Tako uhvam, i tako budi, 

Zdravo Kraljice. 


V. O Djevice i Kraljice svetog Ruzarija, ti koja si Kćer 
nebeskoga Oca, Majka božanskoga Sina, Zaručnica Duha 
Svetoga, ti, koja svaku možeš kod presvetoga Trojstva, valja 
da mi isprosiš ovu milost, koja mi je toliko potrebna, samo 
ako nije protivna mom vječnom spasenju (izreci milost koju 
hoćeš). Pitam ti ju za tvoje neoskvrnjeno začeće, za tvoje 
božansko materinstvo, za tvoje radosti, za tvoje žalosti, za 
tvoja slavodobića. Pitam ti ju za ljubežljivo Srce Isusovo, za 
ono devet mjeseci, što si ga u utrobi nosila, za tegoće 
njegovog života, za preljutu njegovu muku, za njegovu smrt 
na Križu, za njegovo presveto Ime, za neprocijenjenu njegovu 
Krv. Napokon pitam ti ju za tvoje preslatko Srce, za tvoje 
slavno Ime, o Marijo, koja si Morska Zvijezda, moguća 
Gospođa, rajska Vrata, Majka svake milosti. U te uhvam, od 
tebe se svemu nadam, ti me imaš spasiti. Tako budi. 


Zdravo Kraljice. 

V. Dostoj se da te hvalim, Djevo presveta. 
R. Daj mi krjepost proti neprijateljima tvojim. 
V. Moli za nas, Kraljice presvetoga Ruzarija. 


R. Da budemo dostojni, obećanja Isukrstovih. 
Pomolimo se. 


Bože, kojega Jedinorođeni Sin svojim životom, smrću i 
uskrsnućem dare nam zadobi vječnoga spasenja: podaj, 
molimo Te, da mi, koji ova otajstva presvetim Ruzarijem 
Blažene Djevice Marije razmišljamo, i ugledamo se u ono, što 
sadržavaju, i ono što obećavaju, postignemo. Po istomu 


Isukrstu Gospodinu našemu. Amen. 


Svi oni, koji barem skrušenim srcem, za devet dana neprekidno, 
izmole pred kakvom slikom Pompejske Djevice ovu Devetnicu, za svaku 
dobivaju na dan 300 dana Proštenja. Ako se pako ispovijede i pričeste 
jednom za ovo devet dana ili nakon svršene Devetnice, dobivaju za 


svaku, Proštenje Potpuno. (Lav XIII. 29. studenoga 1887). 

Molitva svetom Dominiku i svetoj Kati Sienskoj 
da njihovim utočištem dobiješ milosti od presvete 


Djevice Ruzarija. 


O sveti Božji misniče i slavni Patrijarka sveti Dominiče, 
koji si bio prijatelj, prepoljubljeni Sin i pouzdanik nebeske 
kraljice, koji si tolika čudesa tvorio, po krjeposti svetoga 
Ruzarija; i ti sveta Kato Sienska, poglavita kćeri Reda svetoga 
Ruzarija i moguća Posrednice pred Marijinim prijestoljem i 
pred Isusovim Srcem, koji ti je srce svojim izmijenio; vi, moji 
dragi sveci, pogledajte na moje nevolje i potrebe, i smilujte 
mi se. Vi ste se na zemlji smilovali svakoj tuđoj nevolji i 
sveđer ste pripravni bili, da ih svojom mogućom desnicom 
pomožete. Sada u nebu nije malaksala ni ljubav ni moć vaša. 
Molite, deh! molite za me Majku Ruzarija i božanskoga Sina, 
jer je velika moja nada, da ću vašim odvjetovanjem dostignuti 
milost, koju toliko želim. Neka bude! 

Oče naš. Zdravo Marijo. Slava Ocu. 

PROŠNJA 
Mogućoj Kraljici Presvetoga Ruzarija u Pompeju 
koja se izgovara u podne na 8. Svibnja i Prve Nedjelje Listopada. 


U ime Oca, i Sina, i Duha Svetoga. Amen. 


1. O uzvišena Kraljice Pobjeda, o Djevo Vladarice Raja, 
na čije moguće ime raduju se nebesa, a drhću od straha jazovi 
pakleni; o slavna Kraljice presvetog Ruzarija, mi svi tvoji 
sretni sinovi, koje no je tvoja dobrota izabrala u ovom vijeku, 
da ti u Pompeju sagradimo Tempao; prostrti ovdje pred 
tvojim nogama u ovaj presvečani dan tvojih novih 
slavodobića, na zemlji krivih bogova i sotona, suzama 
izlijevamo ćuvstva svoga srca, i sinovskim pouzdanjem 
prikazujemo ti nevolje naše. 

AR! sa toga prijestolja milosrđa, na kojem sjediš kao 
Kraljica, obrati, Marijo, milostivi svoj pogled na nas, na sve 
obitelji naše, na našu domovinu, na čitavi svijet, na svu 
koliku Crkvu: i gani se na žalosti, koje nas zaokupljaju i na 
jade, koje nam život ogorčavaju. Vidiš, Majko, kolike nas 
pogibelji zaokružuju i u duši i u tijelu, kolike nas nevolje i 
nezgode stiskaju! Vidiš od koliko smo vidljivih neprijatelja po 


vas dan naskočeni. 

Ne čuješ li sotonsku viku, koju dandanas podižu na te, 
Neoskvrnjena Dijevo, neprijatelji Papinstva i Crkve tvoga 
Sina? Ah! pogledaj na mladež, koja se žalosno gubi! Oh! 
Majko grješnika, pridrži desnicu pravde tvoga rasrđenoga 
Sina, a ne srdi se na one slijepce; oni su ipak naša braća i 
tvoji sinovi, koji slatkomu Isusu krvi stoje, a tvomu 
prečutljivomu Srcu probadanja ljutim mačem. Ukaži se danas 
svakomu milostiva i blaga, o slatka Dijevo Marijo. 


Zdravo Kraljice. 


II. Istina je, da, istina je, da mi prvi, premda tvoji sinovi, 
povraćamo se mnogo često, na opačine; svojim grijesima 
otvaramo Isusove rane i na novo probadamo tvoje Srce, Da, 
ispovijedamo, dostojni smo najoštrijih biča. Ali se spomeni, 
da si ti na vrhu Golgote pokupila posljednje kaplje one 
božanske Krvi i posljednju oporuku umirućeg Otkupitelja. A 
ona oporuka jednoga Boga, zapečaćena Krvlju Boga — 
Čovjeka, očitovala te je Majkom našom, Majkom grješnika. 
Ti si dakle naša Majka, naša Odvjetnica, naše uhvanje. A mi 
cvijeleći k tebi pružamo moleće ruke, vapijući milosrđe ! 

Smiluj se, dobra Majko, smiluj se na nas, na duše naše, 
na naše obitelji, na našu rodbinu, na naše prijatelje, na našu 


pokojnu braću, a nadasve na naše neprijatelje, na neprijatelje 

svetoga Oca Pape, na neprijatelje Isukrstovog svećenstva, na 
neprijatelje tvojih svetih Crkava. Smiluj se, ah! Smiluj se, 
prosimo danas za narode, koji iđu putem propasti za svu 
Europu, za vas kolik svijet, da se pokajan povrati k tvojemu 
Srcu. Milosrđe za svakoga, o Majko milosrđa! 


Zdravo Kraljice. 


II. Koliko te stoji, o Marijo, da nas uslišiš? Koliko te 
stoji, da nas spasiš? Nije li Isus u tvoje ruke postavio blago 
svojih milosti i svojega milosrđa! Ti sjediš okrunjena kraljica 
ob desnu svoga Sina, ovjenčana neumrlom slavom vrhu svih 
kora anđeoskih! Tvoja se oblast prostire dokle se prostiru 
nebesa. Sunce je tvoj plašt, tvoja kruna su zvijezde, a tvoje 
podnožje mjesec; a tebi je podložna zemlja i sva stvorenja, 
koja na njoj stanuju. Tvoja se oblast do pakla proteže, i iz 
ruku sotone ti otimlješ duše grješnika, koji se tebi utječu, o 
Marijo! Ti si svemogućstvo po milosti, ti nas dakle možeš 
spasiti. I ako rečeš, da nam ne ćeš pomoći zato, što smo 
sinovi neharni, i nedostojni tvoje obrane, reci nam barem, 
komu drugomu da se utječemo, da budemo oslobođeni od 
tolikih biča. Ah, ne! tvoje materinsko Srce ne će trpjeti, da 
vidi nas, svoje sinove, izgubljene. Djetić, kojega imaš na 


tvojim koljenima i otajstvena Krunica, koju vidimo u tvojoj 

ruci, udahnjuju nam pouzdanje, da ćemo biti uslišani. A mi, 
koji smo doprinijeli za uzdignuće tvoje Crkve i tvoga 
Prijestolja u Pompeju, potpuno se u te uzdamo, bacamo se 
pred tvoje noge, puštamo se kao slabi sinovi u krilo 
najnježnije između matera, i baš danas, da, danas očekujemo 
od tebe žuđene milosti. 


Zdravo Kraljice. 


Pitajmo u Marije blagoslov! 


Posljednju ti milost, o Kraljice, sada pitamo, koju nam 
ne možeš zanijekati u ovaj svečani dan. Podijeli svim nama 
stalnu tvoju ljubav i tvoj materinski blagoslov. 

Ne, mi ne ćemo danas ustati ispred tvojih nogu, ne 
ćemo se odijeliti od tvojih koljena, dok nas ne blagosloviš. 
Blagoslovi, Marijo, u ovaj čas svetog Oca Papu, Papu tvojega 
Ruzarija. Starinskim lovorima tvoje Krunice, starodavnim 
slavodobićima tvojega Ruzarija, s kojim si prozvana 
Kraljicom pobjeda, deh! podaj još i ovo, o Marijo: isprosi 
slavodobiće svetoj Crkvi i mir ljudskome društvu. Blagoslovi 
našega (Nad)biskupa, svećenike, a osobito sve one, koji se 


zauzimlju za čast tvoje Crkve. Blagoslovi Red svetog 

Dominika, a na osobiti način Treći Red, koji je podigao tvoju 
kuću u Pompeju. Blagoslovi napokon sve predbrojnike tvoga 
novoga Templa, i kolikogod ih goji i širi bogoljubnost tvog 
presvetog Ruzarija. 

O blagoslovljeni Marijin Ruzariju, slatka Verigo, koja 
nas privezuješ k Bogu, Vezu ljubavi, koji nas s anđelima 
sjedinjuješ, Tvrđo spasenja u paklenim napadajima; sjegurna 
luko u općem potopu; knjigo života: ne ćemo te vijekom 
ostaviti. Ti ćeš nam biti utjehom na smrti; Tebi posljednji 
cjelov umirućeg života. A posljednja riječ, samrlih usana, bit 
će slatko tvoje ime, o Kraljice Ruzarija Pompejske doline, o 
draga naša majko, o jedino utočište grješnika, o vrhovna 
utješiteljice žalosnih. Budi posvuda blagoslovljena, sada i 
vazda, na nebu i na zemlji. Tako budi. 


Zdravo Marijo. 


Proštenje od 7 godina, i 7 četrdesetica onomu, koji barem 
skrušenim i pobožnim srcem izmoli ovu Prošnju na 8. Svibnja ili Prve 


Nedjelje Listopada. (Lav XIII. Otpis 18. Lipnja 1887.) 





